**BENDRADARBIAVIMO SUTARTIS**

2020 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_

**Molėtų rajono savivaldybės administracija** (toliau – **Savivaldybė**), juridinio asmens kodas 188712799, registruota adresu Vilniaus g. 44, LT-33140 Molėtai*,* duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Sigito Žvinio, veikiančio pagal Molėtų rajono savivaldybės tarybos 2015 m. gegužės 28 d. sprendimu Nr. B1-129 patvirtintus Molėtų rajono savivaldybės administracijos nuostatus“,

ir

**Valstybės įmonė Lietuvos automobilių kelių direkcija** (toliau – **Kelių direkcija**), juridinio asmens kodas 188710638, registruota adresu J. Basanavičiaus g. 36, LT-03109 Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Valstybės įmonės Lietuvos automobilių kelių direkcijos įstatus, patvirtintus Lietuvos Respublikos susisiekimo ministro 2020 m. rugpjūčio 24 d. įsakymu Nr. 3-476,

toliau kartu vadinamos **Šalimis**, o kiekviena atskirai – **Šalimi**,

*atsižvelgdamos į tai, kad:*

1. *Molėtų mieste bus įgyvendinami šie objektai:*

* *„Valstybinės reikšmės krašto kelio Nr. 172 Raudondvaris–Giedraičiai–Molėtai paprastasis remontas ties 53,192 km, 53,234 km ir 53,375 km sutvarkant pėsčiųjų perėjas (įskaitant kryptinio pėsčiųjų perėjų apšvietimo įrengimą)“,*
* *„Valstybinės reikšmės krašto kelio Nr. 173 Molėtai–Pabradė paprastasis remontas ties 0,011 km ir 0,249 km sutvarkant pėsčiųjų perėjas (įskaitant kryptinio pėsčiųjų perėjų apšvietimo įrengimą)“ (toliau –* ***Projektas****);*

1. *Kelių direkcija valstybinės reikšmės krašto kelius Nr. 172 Raudondvaris–Giedraičiai–Molėtai ir Nr. 173**Molėtai–Pabradė valdo patikėjimo teise;*
2. *valstybinės reikšmės krašto kelio Nr. 172 Raudondvaris–Giedraičiai–Molėtai ir valstybinės reikšmės krašto kelio Nr. 173 Molėtai–Pabradė ruožai, kuriuose bus vykdomas Projektas, Molėtų mieste sutampa atitinkamai su Vilniaus g. ir Inturkės g.;*
3. *Projektas bus vykdomas Kelių direkcijos patikėjimo teise valdomoje ir laisvoje valstybinėje žemėje, kurioje nesuformuoti žemės sklypai, bet bus gautas Nacionalinės žemės tarnybos Molėtų skyriaus sutikimas (esant poreikiui);*
4. *Projektas bus įgyvendinamas* *pagal Savivaldybės užsakytus ir parengtus Projekto techninius darbo projektus;*
5. *Projekto statybos darbus planuojama atlikti 2022 m. (Kelių direkcijai neturint pakankamo finansavimo, 2023 m.);*
6. *Šalys įsipareigoja užtikrinti Projekto finansavimą ir patvirtina, kad yra finansiškai pajėgios įgyvendinti Projektą,*

*besivadovaudamos teisingumo, protingumo ir sąžiningumo principais, susitarė ir sudarė šią Bendradarbiavimo sutartį (toliau vadinama* ***Sutartimi):***

**I. SUTARTIES DALYKAS**

1. Sutarties dalykas yra Šalių bendra veikla ir bendri įsipareigojimai bei prisiimtų įsipareigojimų vykdymas tinkamai ir laiku, įgyvendinant Projektą.
2. Ši Sutartis yra sudaroma siekiant nustatyti Projektui įgyvendinti reikalingų Šalių įnašų, teisių, pareigų, atsakomybės ir Projekto rezultatų paskirstymą bei tęstinės veiklos po Projekto užbaigimo vykdymą.
3. Šia Sutartimi Šalys, kooperuodamos savo darbą, žinias ir žmogiškuosius išteklius, įsipareigoja bendrai veikdamos rengtis Projekto įgyvendinimui, įgyvendinti Projektą bei užtikrinti Šalims tenkančios tęstinės veiklos po Projekto užbaigimo vykdymą.
4. Projekto įgyvendinimas, kuris bus vykdomas Kelių direkcijos su tiekėjais ir Savivaldybės su tiekėjais sudarytų sutarčių pagrindu, apima:
   1. valstybinės reikšmės krašto kelio Nr. 172 Raudondvaris–Giedraičiai–Molėtai paprastąjį remontą ties 53,192 (6122756; 590308) km, 53,234 (6122785; 590338) km ir 53,375 (6122883; 590439) km sutvarkant pėsčiųjų perėjas (įskaitant kryptinio pėsčiųjų perėjų apšvietimo įrengimą) bei valstybinės reikšmės krašto kelio Nr. 173 Molėtai–Pabradė paprastąjį remontą ties 0,011 (6122764; 590331) km ir 0,249 (6122643; 590519) km sutvarkant pėsčiųjų perėjas (įskaitant kryptinio pėsčiųjų perėjų apšvietimo įrengimą) (apimtys tikslinamos techninių darbo projektų rengimo metu), įskaitant techninių darbo projektų parengimą, statybos darbus, Projekto statybos darbų techninę priežiūrą ir su ja susijusius laboratorinius tyrimus ir bandymus, geodezinių nuotraukų, sklypų ir statinių kadastrinių matavimų bylų parengimą pagerintam turtui (esant poreikiui).

**II. ŠALIŲ PAREIŠKIMAI, GARANTIJOS IR ĮSIPAREIGOJIMAI**

1. Kelių direkcija ir Savivaldybė kiekviena atskirai savo vardu pareiškia ir garantuoja, kad:
   1. ji, vadovaudamasi Lietuvos Respublikos ir Europos Sąjungos teisės aktais bei kitais Šalių veiklą reglamentuojančiais dokumentais, turi teisę sudaryti ir vykdyti šią Sutartį pagal joje numatytas sąlygas;
   2. ji atliko visus teisinius veiksmus, kurie turėjo būti atlikti iki šios Sutarties sudarymo, būtinus Sutarties tinkamam sudarymui, galiojimui ir vykdymui;
   3. sudarydama Sutartį ir vykdydama iš jos kylančius įsipareigojimus, ji nepažeis jos saistančių įsipareigojimų, sutarčių, kitų dokumentų ir teisės aktų nuostatų;
   4. ji yra susipažinusi su savo teisėmis ir pareigomis įgyvendinant Projektą ir laikysis visų su Projekto įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų;
   5. įgyvendindamos Projektą, įsipareigoja Projekto įgyvendinimui skirti atsakingus darbuotojus, bendradarbiauti, konsultuotis bei teikti viena kitai informaciją apie Projekto įgyvendinimo eigą.
2. Šalys įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.
3. Kelių direkcija ir Savivaldybė susitaria, kad už tinkamą Projekto įgyvendinimą prieš trečiuosius asmenis kiekviena Šalis atsako pagal savo prisiimtus įsipareigojimus.
4. **Kelių direkcija** **įsipareigoja:**
   1. parengti Projekto technines užduotis;
   2. įvertinti Savivaldybės pateiktus techninius darbo projektus, juos patvirtinti arba pateikti Savivaldybei korekcijoms atlikti;
   3. suteikti įgaliojimą Savivaldybei atlikti visas Projekto statybos darbų viešojo pirkimo procedūras iki pirkimo sutarties (/-ių) pasirašymo;
   4. pasirašyti Savivaldybės pateiktą Projekto statybos darbų sutartį (/-is);
   5. organizuoti ir finansuoti Projekto statybos darbus (finansuoti 80 (aštuoniasdešimt) proc. Projekto statybos darbų išlaidų), įskaitant geodezinių nuotraukų, sklypų ir statinių kadastrinių matavimų bylų parengimą (esant poreikiui) ;
   6. organizuoti ir finansuoti Projekto techninę priežiūrą, atlikti su ja susijusius laboratorinius tyrimus ir bandymus.
5. **Savivaldybė įsipareigoja:**
   1. pateikti Molėtų rajono savivaldybės Tarybos sprendimą prisidėti prie Projekto finansavimo iš Molėtų rajono savivaldybės biudžeto, skiriant 20 (dvidešimt) proc. Projekto statybos darbų išlaidoms apmokėti;
   2. gavusi Kelių direkcijos technines užduotis, organizuoti ir finansuoti Projekto techninių darbo projektų parengimą, korekcijas (esant būtinybei);
   3. pateikti Projekto techninius darbo projektus Kelių direkcijai įvertinti;
   4. gavusi Kelių direkcijos įgaliojimą, atlikti visas Projekto statybos darbų viešojo pirkimo procedūras iki pirkimo sutarties (/-ių) pasirašymo;
   5. tinkamai įforminti viešojo pirkimo rezultatus, parinkti laimėtoją (/-us) ir perduoti Kelių direkcijai pasirašyti Projekto statybos darbų sutartį (/-is);
   6. finansuoti 20 (dvidešimt) proc. Projekto statybos darbų išlaidų;
   7. nedelsiant informuoti Kelių direkciją, jeigu dėl pasikeitusių aplinkybių tampa finansiškai nepajėgi įgyvendinti Projektą;
   8. gavusi Kelių direkcijos prašymą, ne vėliau, kaip per 20 kalendorinių dienų pateikti Kelių direkcijai pagrįstų įrodymų, kad yra finansiškai pasirengusi įgyvendinti Projektą.
6. Sutarties 8.5, 8.6 ir 9.2, 9.6 papunkčiuose numatyti Šalių įsipareigojimai yra esminės Sutarties sąlygos.

**III. ŠALIŲ ATSAKOMYBĖ**

1. Šalys už Sutartyje nustatytų pareigų vykdymą atsako teisės aktų nustatyta tvarka.
2. Šalys įsipareigoja visus Projekto pakeitimus, turinčius įtakos kitos šalies įsipareigojimams ir teisėms, derinti rašytiniu tarpusavio susitarimu.
3. Šalys sutaria vienašališkai nepriimti jokių sprendimų, nutarimų ir pan., kurie nutrauktų, sustabdytų ar pakeistų Sutarties vykdytinus įsipareigojimus, t. y. susitarimai, kurie nutraukia, sustabdo, keičia, papildo Sutarties sąlygas, galios tik tuo atveju, jei bus raštu patvirtinti abiejų Šalių.
4. Jei dėl kažkurios Šalies kaltės tenka apmokėti netinkamomis finansuoti pripažintas išlaidas, tokias išlaidas apmoka dėl minėtų išlaidų atsiradimo kalta Šalis.
5. Šalys susitaria, kad Savivaldybei neįvykdžius įsipareigojimų, numatytų Sutarties 9 ir 17 punktuose, Savivaldybė atlygina Kelių direkcijai visus patirtus nuostolius ir turėtas išlaidas, susijusias su konkretaus įsipareigojimo nevykdymu.

**IV. IŠLAIDŲ APMOKĖJIMAS**

1. Kelių direkcija įsipareigoja finansuoti Projektą Kelių priežiūros ir plėtros programos lėšomis (8.5 ir 8.6 papunkčiai);
2. Savivaldybė įsipareigoja Projekto techninių darbo projektų parengimo išlaidas bei 20 (dvidešimt) proc. Projekto statybos darbų išlaidų finansuoti Molėtų rajono savivaldybės biudžeto lėšomis (9.2 ir 9.6 papunkčiai).
   1. Kelių direkcija, pasirašiusi Projekto statybos darbų sutartį (/-is), su Savivaldybe pasirašo planuojamų teikti mokėjimo prašymų Molėtų rajono savivaldybės biudžeto lėšoms gauti grafiką (/-us);
   2. Savivaldybė, gavusi iš Kelių direkcijos mokėjimo prašymą su patirtas išlaidas pagrindžiančių dokumentų (atliktų darbų ir išlaidų apmokėjimo pažymų (F-3), atliktų darbų ar suteiktų paslaugų aktus (F-2) ir PVM sąskaitų faktūrų) kopijomis, perveda Molėtų rajono savivaldybės biudžeto lėšas į Kelių direkcijos banke „Swedbank“, AB atidarytą sąskaitą   
      **Nr. LT20 7300 0101 0447 9851** per 10 (dešimt) darbo dienų nuo dokumentų gavimo dienos.
3. Šalys susitaria, kad neatlygins viena kitos turėtų išlaidų, susijusių su Projekto finansavimu, išskyrus atvejį, numatytą Sutarties 15 punkte.

**V. BENDRADARBIAVIMO SUTARTIES PAGRINDU SUKURTAS IR (AR) PAGERINTAS TURTAS**

1. Šalys sutaria, kad Sutarties pagrindu nėra sukuriama bendroji dalinė nuosavybė.
2. Užbaigus Projektą, Kelių direkcija patikėjimo teise valdo visą Projekto metu pagerintą turtą.

**VI. TĘSTINĖ VEIKLA PO PROJEKTO UŽBAIGIMO**

1. Pabaigus Projektą, Kelių direkcija įsipareigoja savo lėšomis vykdyti Projekto įgyvendinimo metu sukurto turto tinkamą priežiūrą.

**VII. SUTARTIES PAKEITIMAI**

1. Šios Sutarties pakeitimai galimi tik raštu dėl to sutarus abiem Šalims.
2. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Šalių įgaliotų atstovų.

**VIII. SUTARTIES GALIOJIMAS IR PABAIGA**

1. Sutartis įsigalioja nuo tos dienos, kai ją pasirašo abi Sutarties Šalys, bet ne anksčiau kaip Savivaldybei įvykdžius įsipareigojimą, numatytą Sutarties 9.1 papunktyje. Sutartis galioja, kol Šalys įgyvendina Projektą ir įvykdo visus kitus Sutartyje nurodytus įsipareigojimus arba iki Sutarties nutraukimo.
2. Sutartis gali būti nutraukta Šalių abipusiu rašytiniu susitarimu.
3. Sutartis gali būti nutraukta vienašališkai, įspėjus prieš 30 (trisdešimt) kalendorinių dienų vienai šaliai padarius esminį Sutarties pažeidimą.
4. Savivaldybei neįvykdžius įsipareigojimų, numatytų Sutarties 9 punkte, Kelių direkcija, įspėjusi prieš 30 (trisdešimt) kalendorinių dienų, turi teisę nutraukti Sutartį ir reikalauti iš Savivaldybės atlyginti patirtus nuostolius ir visas su Projekto įgyvendinimu susijusias Kelių direkcijos turėtas išlaidas.

**IX. BAIGIAMOSIOS NUOSTATOS**

1. Nei viena iš Šalių negali perleisti savo teisių ir pareigų pagal šią Sutartį be išankstinio kitos Šalies sutikimo.
2. Visi Sutartyje numatyti pranešimai laikomi įteiktais, jei jie įteikiami tiesiogiai Šalies įgaliotam atstovui ar išsiunčiami paštu registruotu laišku šioje Sutartyje nurodytais Šalių adresais. Jei Šalis neinformavo kitos Šalies apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.
3. Visų Projektui įgyvendinti reikalingų dokumentų derinimo, Sutartyje nurodytų sutikimų, pritarimų terminas negali būti ilgesnis kaip 10 (dešimt) darbo dienų nuo šių dokumentų, pranešimų gavimo dienos. Jei per šį terminą, negaunama raštiškų pastabų, laikoma, kad dokumentai suderinti, sutikimai, pritarimai gauti.
4. Šalys susitaria laikyti konfidencialia visą su Sutartimi susijusią informaciją ir neatskleisti jos jokiems tretiesiems asmenims be išankstinio kitos Šalies sutikimo, išskyrus atvejus, kai šios informacijos atskleidimo reikalauja teisės aktai ir tai būtina tinkamam šios Sutarties įgyvendinimui.
5. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Šalys susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą, kaip ir negaliojanti nuostata. Kartu su šia Sutartimi sudaromi priedai turi tokią pačią teisinę galią kaip ir Sutartis.
6. Bet koks ginčas, nesutarimas ar reikalavimas, kylantis iš Sutarties ar susijęs su ja, jos pažeidimu, nutraukimu ar negaliojimu, Sutarties sąlygų nevykdymu ar netinkamu vykdymu, turi būti sprendžiamas derybomis. Nepavykus susitarti taikiai, ginčas sprendžiamas įstatymų nustatyta tvarka teisme, kurio veiklos teritorijai yra priskirta Kelių direkcijos buveinė.
7. Šalys patvirtina, kad yra susipažinę su savo teisėmis ir pareigomis įgyvendinant Projektą.
8. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo.
9. Sutartis pasirašyta dviem egzemplioriais, po vieną kiekvienai Šaliai. Visi Sutarties egzemplioriai turi vienodą teisinę galią. Visi Sutarties priedai laikomi neatskiriama Sutarties dalimi. Šalys pasirašo kiekviename Sutarties lape.

**X. SUTARTIES ŠALYS**

|  |  |
| --- | --- |
| Molėtų rajono savivaldybės  administracija  Vilniaus g. 44, LT-33140 Molėtai  Įstaigos kodas 188712799  Atsiskaitomoji sąskaita:  LT70 4010 0455 0002 0081  AB Luminor Bank bankas  Telefonas (8 383) 54 761  El. paštas: [savivaldybe@moletai.lt](mailto:savivaldybe@moletai.lt)  Molėtų rajono savivaldybės  administracijos direktorius  Sigitas Žvinys | Valstybės įmonė Lietuvos automobilių kelių direkcija  J. Basanavičiaus g. 36, LT-03109 Vilnius  Įmonės kodas 188710638  Atsiskaitomoji sąskaita:  LT37 7300 0100 0245 6303  „Swedbank“, AB  Telefonas (8 5) 232 9600  El. paštas: lakd@lakd.lt  Valstybės įmonės Lietuvos automobilių kelių direkcijos |